
DR 30.10.2019 71 

 
Namun, memandangkan Khazanah masih mempunyai kepentingan dalam IHH 

sebanyak 26 peratus yang saya telah jelaskan tadi. Asalnya 42 peratus, jual 16 peratus, dia 
masih ada 26 peratus. Oleh kerana dia ada 26 peratus, maka keputusan untuk menyuntik 
Prince Court Medical Centre dalam IHH ini merupakan satu tindakan komersial yang cukup 
bijaksana bagi meningkatkan potensinya menjadi sebahagian daripada kumpulan hospital 
yang premium dan mempunyai rangkaian perkhidmatan kesihatan di luar negara. Faham 
Yang Berhormat Kota Tinggi?  

Daripada sebuah hotel kecil bersendirian, sekarang Prince Court Medical Centre 
telah disuntik dalam IHH yang dimiliki juga oleh Khazanah sebanyak 26 peratus, menjadi satu 
rangkaian besar bukan sahaja dalam negara, tetapi juga di luar negara.  

Khazanah telus dalam pelaporan berkaitan aktiviti pelaburan dan pelupusan. 
Khazanah melaporkan prestasi kewangan, aktiviti pelaburan dan pelupusannya serta hala 
tuju dan tumpuan masa depan. Khazanah menerbitkan laporan tahunan serta penyata 
kewangan yang jelas, memaparkan aktiviti pelaburan dan pelupusan serta prestasi 
kewangannya untuk tatapan umum. 

 

[Tuan Yang di-Pertua mempengerusikan Mesyuarat] 

 

Jadi, itulah yang saya hendak respons Tuan Yang di-Pertua kepada Ahli-ahli Yang 
Berhormat. Ada beberapa perkara termasuk FELDA dan juga Malaysia Agreement 1963 yang 
tidak sempat saya jawab. Saya berjanji akan kemukakan secara bertulis kepada Ahli-ahli 
Yang Berhormat yang membangkitkan perkara ini dalam perbahasan. Saya ucapkan terima 
kasih kepada semua pihak yang telah memberikan pandangan, kritikan. Sebahagiannya agak 
terlalu keras kepada saya, tetapi saya bersedia untuk menelannya kerana prinsip saya kekal 
tenang untuk maju ke hadapan. Terima kasih. 

Tuan Yang di-Pertua: Terima kasih Yang Berhormat Menteri.  

Datuk Seri Haji Ahmad bin Haji Hamzah [Jasin]: Yang Berhormat telah berjanji 
dengan saya tadi. Yang Berhormat sudah berjanji dengan saya tadi. Saya hendak bangkitkan 
satu perkara. Boleh? 

Tuan Yang di-Pertua: Sudah selesai. Boleh satu. Ya silakan, silakan. 

Datuk Seri Haji Ahmad bin Haji Hamzah [Jasin]: Yang Berhormat telah 
maklumkan bahawa semua aset Khazanah diletakkan dalam dua basket. Satu komersial, 
satu strategik. Saya faham tetapi kalau Yang Berhormat kata strategik tadi termasuk MHB, 
termasuk TNB dan juga Telekom. TNB dan Telekom pun kena jual juga. Itu yang pertama. 

Kedua, tentang aset komersial tadi, IHH. Kita faham. Sekarang Yang Berhormat 
telah terangkan saya, saya sudah faham. Akan tetapi, mengapa penjualan tersebut dibuat 
dalam keadaan market kita yang cukup teruk sekarang? Market kita cukup merudum. 
Walaupun kita diberi 25 peratus premium, tetapi berdasarkan daripada market sekarang yang 
cukup rendah sekali, maka masa penjualan ini adalah tidak tepat sama sekali. Terima kasih. 

Dato’ Seri Mohamed Azmin bin Ali: Terima kasih Yang Berhormat Jasin. Saya 
sudah nyatakan pertimbangan kita untuk melupuskan aset-aset ini berdasarkan 
ketersediaan, availability pasaran dan sebagainya. Bagi Khazanah, itulah masa yang terbaik 
untuk menerima tawaran daripada Mitsui dengan tawaran 25 peratus premium di atas harga 
pasaran. Jadi, itu pertimbangan yang telah dibuat. Ini bukan soal pengkhianatan terhadap 
pemegang-pemegang saham. 

■1600 

Keduanya, betul kita ada dua basket, satu strategik dan satu lagi tentang komersial. 
Saya telah berikan percentage kepada  Yang Berhormat sebentar tadi tentang pegangan 
yang masih kekal khazanah di dalam kesemua institusi tersebut, Malaysia Airports 33.21 
percent, Telekom 26.15 percent dan Tenaga Nasional Berhad 27.27 peratus ini adalah 
sehingga September 2019, statistik yang terbaru. Terima kasih Yang Berhormat. 

Dato’ Seri Dr. Shahidan bin Kassim [Arau]: Sikit Tuan Yang di-Pertua, sebab 
saya tidak sempat sebab traffic jam [Ketawa]  



Namun, memandangkan Khazanah masih mempunyai kepentingan dalam IHH sebanyak 26 peratus yang saya telah jelaskan tadi. Asalnya 42 peratus, jual 16 peratus, dia masih ada 26 peratus. Oleh kerana dia ada 26 peratus, maka keputusan untuk menyuntik Prince Court Medical Centre dalam IHH ini merupakan satu tindakan komersial yang cukup bijaksana bagi meningkatkan potensinya menjadi sebahagian daripada kumpulan hospital yang premium dan mempunyai rangkaian perkhidmatan kesihatan di luar negara. Faham Yang Berhormat Kota Tinggi? Daripada sebuah hotel kecil bersendirian, sekarang Prince Court Medical Centre telah disuntik dalam IHH yang dimiliki juga oleh Khazanah sebanyak 26 peratus, menjadi satu rangkaian besar bukan sahaja dalam negara, tetapi juga di luar negara. Khazanah telus dalam pelaporan berkaitan aktiviti pelaburan dan pelupusan. Khazanah melaporkan prestasi kewangan, aktiviti pelaburan dan pelupusannya serta hala tuju dan tumpuan masa depan. Khazanah menerbitkan laporan tahunan serta penyata kewangan yang jelas, memaparkan aktiviti pelaburan dan pelupusan serta prestasi kewangannya untuk tatapan umum. [Tuan Yang di-Pertua mempengerusikan Mesyuarat]. Jadi, itulah yang saya hendak respons Tuan Yang di-Pertua kepada Ahli-ahli Yang Berhormat. Ada beberapa perkara termasuk FELDA dan juga Malaysia Agreement 1963 yang tidak sempat saya jawab. Saya berjanji akan kemukakan secara bertulis kepada Ahli-ahli Yang Berhormat yang membangkitkan perkara ini dalam perbahasan. Saya ucapkan terima kasih kepada semua pihak yang telah memberikan pandangan, kritikan. Sebahagiannya agak terlalu keras kepada saya, tetapi saya bersedia untuk menelannya kerana prinsip saya kekal tenang untuk maju ke hadapan. Terima kasih. Tuan Yang di-Pertua: Terima kasih Yang Berhormat Menteri. Datuk Seri Haji Ahmad bin Haji Hamzah [Jasin]: Yang Berhormat telah berjanji dengan saya tadi. Yang Berhormat sudah berjanji dengan saya tadi. Saya hendak bangkitkan satu perkara. Boleh? Tuan Yang di-Pertua: Sudah selesai. Boleh satu. Ya silakan, silakan. Datuk Seri Haji Ahmad bin Haji Hamzah [Jasin]: Yang Berhormat telah maklumkan bahawa semua aset Khazanah diletakkan dalam dua basket. Satu komersial, satu strategik. Saya faham tetapi kalau Yang Berhormat kata strategik tadi termasuk MHB, termasuk TNB dan juga Telekom. TNB dan Telekom pun kena jual juga. Itu yang pertama. Kedua, tentang aset komersial tadi, IHH. Kita faham. Sekarang Yang Berhormat telah terangkan saya, saya sudah faham. Akan tetapi, mengapa penjualan tersebut dibuat dalam keadaan market kita yang cukup teruk sekarang? Market kita cukup merudum. Walaupun kita diberi 25 peratus premium, tetapi berdasarkan daripada market sekarang yang cukup rendah sekali, maka masa penjualan ini adalah tidak tepat sama sekali. Terima kasih. Dato' Seri Mohamed Azmin bin Ali: Terima kasih Yang Berhormat Jasin. Saya sudah nyatakan pertimbangan kita untuk melupuskan aset-aset ini berdasarkan ketersediaan, availability pasaran dan sebagainya. Bagi Khazanah, itulah masa yang terbaik untuk menerima tawaran daripada Mitsui dengan tawaran 25 peratus premium di atas harga pasaran. Jadi, itu pertimbangan yang telah dibuat. Ini bukan soal pengkhianatan terhadap pemegang-pemegang saham. #1600 Keduanya, betul kita ada dua basket, satu strategik dan satu lagi tentang komersial. Saya telah berikan percentage kepada Yang Berhormat sebentar tadi tentang pegangan yang masih kekal khazanah di dalam kesemua institusi tersebut, Malaysia Airports 33.21 percent, Telekom 26.15 percent dan Tenaga Nasional Berhad 27.27 peratus ini adalah sehingga September 2019, statistik yang terbaru. Terima kasih Yang Berhormat. Dato' Seri Dr. Shahidan bin Kassim [Arau]: Sikit Tuan Yang di-Pertua, sebab saya tidak sempat sebab traffic jam [Ketawa].